Bleieskiftarbeider

**«Bleieskiftarbeider»** er en norsk sang som ble skrevet av Øystein Sunde og utgitt mars 1984 på Sundes musikkalbum *[[I Husbukkens tegn]]*.

Teksten handler om den stressende og utmattende tilværelsen til foreldre med spedbarn; det hele med humoristisk snert. På omslaget gir Sunde ros og takk til sin kone som hadde jobben med å skifte bleier, mens Sunde selv var mest opptatt av sin karriere.

## «Bleieskiftarbeider» i notebøker

**Kjekt å ha–1* (1990)
**Du må'kke komme her og komme her* (1997) 
**Sangbok* (2010)

## Musikere og instrumenter

*Øystein Sunde: vokal, sologitar
*Pete Knutsen: komp gitar
*Lasse Hafreager: elektrisk piano
*Terje Methi: bass
*Per Hillestad: trommer
*Hege Schøyen: kor
*Kari Gjærum: kor

## NRK-opptak

**Mor'n du* – (sendt 28. desember 1985). En video med Sunde i håpløse situasjoner på kjøkkenet ble vist veksesvis med at han spilte sangen sammen med musikerne.
**Fredagskafe* – (sendt 9. desember 1988). Opptak fra Kafe Skarven i Tromsø. Sunde og Lillebjørn Nilsen spilte på hver sin akustiske gitar. Både Nilsen, Jan Eggum og Halvdan Sivertsen bidro med kor innslag. Sunde og Sivertsen ble intervjuet etter at sangen var ferdig spilt, og Sunde samtykket i at sangen var basert på egne erfaringer med hensyn til bleieskift.
**Gitarkameratene* – (sendt 4. mars 1989). Også opptak fra Kafe Skarven i Tromsø. Nesten lik versjon som på *Fredagskafe*, men forskjellig opptak.
**[[Tett på]]* – (sendt 12. mai 1995). Musikerne var: Sunde (vokal/akustisk gitar), Einar Hagerup (trommer/kor), Johnny Sareussen (bass/kor) og Åge Westgårdsrønningen (gitar/kor). 
**Rosenborg – mer enn fotball*  – (sendt 6. juni 1998). Opptaket ble tatt opp 12. desember 1997. Versjonen gikk raskere enn studioversjonen. Bandet besto av Sunde (vokal og gitar), Pete Knutsen (gitar), Lillebjørn Nilsen (banjo), Lasse Hafreager (piano), Terje Venaas, (bass), Thor Andreassen (trommer), Svein Christiansen (bongoer), Kari Iveland (kor) og Olav Stedje (kor).
**Ja takk, begge deler* – (sendt 6. januar 2001) med Sunde og Halvdan Sivertsen. Sundes «Bleieskiftarbeider» og Sivertsens «Førr ei dame» ble spilt i en medley hvor de vekslet frem og tilbake mellom de to sangene.  Foruten Sunde på vokal/akustisk gitar, besto bandet av Stein Bull-Hansen (sologitar),  Halvdan Sivertsen (vokal/akustisk gitar), Olaf Kamfjord (bass) og Trond Augland (trommer).
**[[Øystein Sunde... og vel så det]]* – (sendt 25. desember 2004) Etter hvert som sangen skred frem, forlot musikerne Stein Bull-Hansen, Knut Hem og Olaf Kamfjord scenen, tilsynelatende fordi de syntes teksten var gått ut på dato for deres del. Olga Konkova ble igjen og fikk spille sin egen piano-baserte versjon av sangen.
**Eggum, Sivertsen, Sunde og KORK* (sendt 31. desember 2022 på NRK1). Konserten gikk av stabelen 24. juni 2022 på Nesparken. Opprinnelig var det meningen at konserten skulle avholdes 8. august 2020, men ble utsatt grunnet koronakrisen.

## «Bleieskiftarbeider» på samlealbum

Versjonen som er med på følgende samlinger (med unntak av *Øystein Sunde i boks*), har med ekstra kor-innslag i siste del av sangen.

**[[Øystein Sunde i boks]]* (1985)
**[[Øystein Sundes 40 beste]]* (1991)
**[[Sundes verden]]* (2006)
**[[Sundes verden – 52 av de aller beste]]* (2006)

## Referanser


## Eksterne lenker
* NRK TV ''Tett på'' 12. mai 1995.